CELEX: 32006Q1219(01)
Language: sk
Date: 2006-06-26 00:00:00
Title: Rozhodnutie Spoločného dozorného orgánu EUROPOL-u č. 1/2006 z 26. júna 2006 , ktorým sa mení a dopĺňa rokovací poriadok

19.12.2006   
            
            
               SK
            
            
               Úradný vestník Európskej únie
            
            
               C 311/13
            
         
      ROZHODNUTIE SPOLOČNÉHO DOZORNÉHO ORGÁNU EUROPOL-u č. 1/2006
   z 26. júna 2006,
   ktorým sa mení a dopĺňa rokovací poriadok
   (2006/C 311/04)
   SPOLOČNÝ DOZORNÝ ORGÁN,
   so zreteľom na Dohovor o zriadení Európskeho policajného úradu (dohovor o EUROPOL-e) (1)
   
   so zreteľom na Akt Spoločného dozorného orgánu EUROPOL-u č. 1/99 z 22. apríla 1999, ktorým sa stanovuje rokovací poriadok (2), a najmä na jeho článok 32,
   keďže podrobné pravidlá o prístupe verejnosti k dokumentom spoločného dozorného orgánu by sa mali upraviť v jeho rokovacom poriadku,
   ROZHODOL TAKTO:
   Článok 1
   Rokovací poriadok spoločného dozorného orgánu sa mení a dopĺňa v súlade s ustanoveniami tohto článku.
   
               1.
            
            
               Článok 6 ods. 4 sa nahrádza takto:
               „4.   Zasadnutia spoločného dozorného orgánu nie sú verejné. Jeho dokumenty však sú prístupné verejnosti v súlade s článkom 6a.“
            
         
               2.
            
            
               Vkladá sa tento článok:
               „Článok 6a
               Prístup verejnosti k dokumentom
               1.   Každá fyzická alebo právnická osoba má právo na prístup k dokumentom spoločného dozorného orgánu, ktoré sú predmetom zásad, podmienok a obmedzení definovaných v tomto článku.
               2.   Dokumenty týkajúce sa odvolaní na výbor, zriadený v súlade s článkom 24 ods. 7 Dohovoru o Europole, nie sú vyňaté z tohto článku.
               3.   Bez toho, aby boli dotknuté odseky 4 a 5, sa dokumenty sprístupnia verejnosti buď na základe písomnej žiadosti, alebo priamo v elektronickej forme.
               4.   Spoločný dozorný orgán zamietne prístup k dokumentu v prípade, keď je to potrebné, na účely:
               
                           a)
                        
                        
                           ochrany bezpečnosti a verejného poriadku v členských štátoch alebo prevencie kriminality;
                        
                     
                           b)
                        
                        
                           ochrany práv a slobôd tretích strán;
                        
                     
                           c)
                        
                        
                           riadneho plnenia povinností Europolu;
                        
                     
                           d)
                        
                        
                           riadneho plnenia povinností spoločného dozorného orgánu;
                        
                     uváženia, ktoré nemôžu byť prevýšené záujmami žiadateľa.
               5.   Keď spoločný dozorný orgán vlastní dokument tretej strany alebo keď dokument obsahuje informácie o tretej strane, poradí sa s treťou stranou a zhodnotí, či je možné uplatniť výnimku podľa odseku 4, ak nie je jednoznačné, že dokument sa môže alebo nemôže zverejniť. Prístup k dokumentom Europolu je tiež predmetom predpisov o dôverných informáciách uvedených v článku 31 ods.1 dohovoru.
               6.   Ak sa výnimky vzťahujú len na niektoré časti požadovaného dokumentu, ostatné časti dokumentu sa uverejnia.
               7.   Žiadosti o prístup k dokumentu sa podávajú písomnou formou, vrátane elektronickej formy, v jednom z úradných jazykov inštitúcií Európskej únie a dostatočne presným spôsobom, aby spoločný dozorný orgán mohol dokument identifikovať. Žiadateľ nie je povinný odôvodniť svoju žiadosť.
               8.   Ak žiadosť nie je dostatočne presná, spoločný dozorný orgán požiada žiadateľa, aby žiadosť spresnil a žiadateľovi pri tom pomôže.
               9.   Ak sa žiadosť týka veľmi dlhého dokumentu alebo veľkého počtu dokumentov môže sa spoločný dozorný orgán so žiadateľom neformálne poradiť s cieľom nájsť vhodné riešenie.
               10.   Spoločný dozorný orgán poskytne pomoc a informácie občanom o tom, ako a kde sa žiadosti o prístup k dokumentom môžu podať.
               11.   Spoločný dozorný orgán žiadosť o prístup k dokumentu hneď zaeviduje a zašle žiadateľovi potvrdenie o prijatí. Do 20 pracovných dní od zaevidovania žiadosti predseda spoločného dozorného orgánu buď povolí prístup k požadovanému dokumentu a v danej lehote zabezpečí prístup v súlade s odsekom 14, alebo písomne oznámi dôvody úplného alebo čiastočného zamietnutia žiadosti a informuje žiadateľa o jeho práve podať opakovanú žiadosť v súlade s odsekom 13.
               12.   Vo výnimočných prípadoch, napríklad v prípade žiadosti týkajúcej sa veľmi dlhého dokumentu alebo v prípade, že je potrebné sa poradiť s treťou stranou, môže byť lehota stanovená v odseku 11 predĺžená o 20 pracovných dní pod podmienkou, že žiadateľovi sa táto skutočnosť vopred oznámi a poskytne sa mu podrobné odôvodnenie.
               13.   Do 20 pracovných dní od prijatia úplného alebo čiastočného zamietnutia prístupu od spoločného dozorného orgánu, žiadateľ môže podať opakovanú žiadosť s požiadavkou, aby spoločný dozorný orgán prehodnotil svoje stanovisko.
               14.   Žiadateľ má prístup k dokumentom buď priamo na mieste nahliadnutím do nich, alebo obdrží ich kópiu, vrátane elektronickej kópie v prípade jej dostupnosti, podľa toho, ktorý spôsob žiadateľ uprednostní. Náklady na vyhotovenie a zaslanie kópií viac ako 20 strán vo formáte A4 je možné vyúčtovať žiadateľovi ale tento poplatok nesmie prekročiť skutočné náklady na vyhotovenie a odoslanie kópií. Nahliadnutie na mieste, kópie menej ako 20 strán formátu A4 a priamy prístup v elektronickej forme sú bezplatné.
               15.   Ak spoločný dozorný orgán alebo iné inštitúcie už dokument uvoľnili na zverejnenie a je žiadateľovi ľahko prístupný, spoločný dozorný orgán si môže splniť svoju povinnosť tak, že žiadateľa informuje o tom, ako môže dokument získať“.
            
         
               3.
            
            
               Článok 10 ods. 2 sa nahrádza týmito odsekmi:
               „2.   Správa o činnosti spoločného dozorného orgánu sa predkladá príslušnému výboru v Európskom parlamente vtedy, keď sa posiela Rade.“
               „3.   Spoločný dozorný orgán uverejní správu o svojej činnosti.“
            
         Článok 2
   Tieto zmeny a doplnenia rokovacieho poriadku nadobudnú účinnosť v deň po ich schválení Radou v súlade s článkom 24 ods. 7 dohovoru (3).
   
      V Bruseli 26. júna 2006
      
         
            Za spoločný dozorný orgán
         
         
            predseda
         
         Emilio ACED FÉLEZ
         
      
   
   
      (1)  Ú. v. ES C 316, 27.11.1995, s. 1.
   
      (2)  Ú. v. ES C 149, 28.5.1999, s. 1.
   
      (3)  Rokovací poriadok schválila Rada 4. decembra 2006.